LV Eiropas Savienības Oficiālais Vēstnesis C 186/20

Pieteikuma publikācija saskaņā ar 6. panta 2. punktu Padomes Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

2009/C 186/10

Šī publikācija dod tiesības izteikt iebildumus pret pieteikumu atbilstīgi Padomes Regulas (EK) Nr. 510/2006 7. pantam. Komisijai jāsaņem paziņojumi par iebildumiem sešu mēnešu laikā no šīs publikācijas dienas.

VIENOTS DOKUMENTS

PADOMES REGULA (EK) Nr. 510/2006

“RICCIARELLI DI SIENA”

EK Nr. IT-PGI-0005-0666-18.12.2007.

AĢIN ( X ) ACVN ( )

1. Nosaukums:

“Ricciarelli di Siena”

2. Dalībvalsts vai trešā valsts:

Itālija

3. Lauksaimniecības produkta vai pārtikas produkta apraksts:

3.1. Produkta veids (kā II pielikumā):

2.4 grupa. Maize, mīklas izstrādājumi, kūkas, konditorejas izstrādājumi, cepumi un citi maizes un konditorejas izstrādājumi

3.2. Produkta apraksts, uz kuru attiecas nosaukums (1):

Ar nosaukumu “Ricciarelli di Siena” apzīmē cepeškrāsnī ceptu konditorejas izstrādājumu, kura sastāvā ir mīkla, mandeles, cukurs un olbaltumi. Laižot tirdzniecībā, produktam jābūt ar šādām īpašībām: forma – rombveida ovāla; svars – no 10 līdz 30 g gabalā; izmēri – pa lielāko diagonāli no 50 līdz 105 mm; pa mazāko diagonāli no 30 līdz 65 mm; biezums – no 13 līdz 20 mm; ārējais izskats – pateicoties pūdercukura slānim, virsma ir baltā krāsā, vietām ar ieplaisājumiem mīklā; sānu malas ir viegli zeltainas; iekšējais izskats – mīkla ir viegli zeltainā smilškrāsā; konsistence – mīksta, nav irdena; relatīvais mitrums – no vismaz 8 % līdz ne vairāk kā 11,5 %.

3.3. Izejvielas (tikai pārstrādātiem produktiem):

Obligātās sastāvdaļas. Produkta “Ricciarelli di Siena” pagatavošanai (1 kg mīklas) vajadzīgas šādas sastāvdaļas: saldās mandeles – no 35 % līdz 50 %; smalkais cukurs – no 35 % līdz 47 %; viens (vistas) olas olbaltums – no 6 % līdz 12 %; pūdercukurs – no 5 % līdz 8 %; irdinātāji (amonija sāļi un/vai nātrija sāļi) – pēc vajadzības. Var izmantot pulverveida vai pasterizētu olbaltumu. Sastāvdaļas pēc izvēles: rūgtās mandeles – ne vairāk kā 6 % no kopējā mīklas daudzuma, var daļēji aizstāt saldās mandeles; glikozes sīrups vai invertcukurs – ne vairāk kā 10 % no kopējā mīklas daudzuma, var daļēji aizstāt smalko cukuru; dažādu ziedu medus – papildus citiem saldinātājiem ne vairāk kā 7 % no kopējā mīklas daudzuma; aromāts – vaniļas standziņas vai vanilīns, citrusaugļu ēteriskās eļļas, mandeļu aromāts kopā vai atsevišķi pēc vajadzības; iecukurota apelsīna miziņa – ne vairāk kā 5 % no kopējā mīklas daudzuma; rīspapīrs – to izmanto kā pamatnes slāni produktam; sorbīnskābe – saskaņā ar spēkā esošajiem tiesību aktiem. Nedrīkst izmantot citas sastāvdaļas, piedevas, krāsvielas vai konservantus.

3.4. Dzīvnieku barība (tikai dzīvnieku izcelsmes produktiem):

—

3.5. Īpaši ražošanas posmi, kas jāveic noteiktajā ģeogrāfiskajā apgabalā:

Lai garantētu produkta aromātu, iepakošana jāveic uzreiz pēc pārstrādes 4. punktā noteiktajā apgabalā. Lai nodrošinātu 3.2. punktā minēto relatīvā mitruma līmeni, produkts jāiepako uzreiz pēc tam, kad tas ir atdzesēts, tādējādi neļaujot attīstīties diviem pretējiem procesiem, kuru kaitīgās sekas ietekmētu gan produkta ārējo izskatu (garozas izmaiņas), gan tā mīkstumu un aromātu: uzsūcot no apkārtējās vides pārāk sausu gaisu, mīkla izžūst, savukārt uzsūcot pārāk mitru gaisu, mīkla kļūst pārāk mīksta.

3.6. Īpaši noteikumi griešanai, rīvēšanai, iepakošanai, u.c.:

Produktu “Ricciarelli di Siena” laiž tirdzniecībā iepakojumos pa vienam vai vairākiem gabaliem. Produkta svaigumu, mīkstumu un aromātu, kā arī tā integritāti nodrošina iepakošana attiecīgajā apgabalā un tā uzglabāšana īpašā iepakojumā. Produkta “ricciarelli” atsevišķiem iesaiņojumiem (pa vienam) jāizmanto atbilstīgi hermētiski noslēgti iepakojumi. Lielākiem iepakojumiem (vairāki gabali) jāizmanto caurspīdīgas, hermētiski noslēgtas paplātes vai paplātītes, vai paplāte ar atverēm, kuru izmērs un lielums atbilst atsevišķiem gabaliem, kuras pēc tam ietin termiski noslēgtā caurspīdīgā plēvē un parasti ievieto kartona vai metāla kastēs.

3.7. Īpaši noteikumi marķēšanai:

Uz etiķetes jābūt uzrakstam “Ricciarelli di Siena” un pilnam nosaukumam “Indicazione Geografica Protetta” vai tā saīsinājumam (IGP), kā arī šādai informācijai: ražošanas vai iepakošanas uzņēmuma nosaukumam, juridiskajam nosaukumam un adresei; logotipam, kas attiecas uz attēlu, ko izmanto tikai kopā ar aizsargātas ģeogrāfiskās izcelsmes norādi (IGP).

Nosaukums “Ricciarelli di Siena” nav tulkojams. Logotipu var pielāgot atbilstīgi tā dažādam lietojumam.

4. Precīza ģeogrāfiskā apgabala definīcija:

Produkta “Ricciarelli di Siena” pārstrādes un iepakošanas apgabals ietver visu Sjēnas provinces administratīvo teritoriju.

5. Saikne ar ģeogrāfisko apgabalu:

5.1. Ģeogrāfiskā apgabala specifika:

Minētajam apgabalam raksturīgi daudz konditorejas izstrādājumu ražošanas mazo uzņēmumu, kuri pārņēmuši gadsimtu gaitā saglabāto tradīciju vietējās aptiekās, kas izveidojās Viduslaikos un uzglabāja tipiskus teritorijas produktus. To, cik svarīga ir šī nozare, pierāda tādu uzņēmumu un tajos nodarbināto skaits, kuri ir iesaistīti saldumu ražošanā, kā arī ievērojamais šādu produktu eksporta apjoms. Šādu panākumu pamatā lielākoties ir tradicionālā ražošanas metode, par ko liecina augsti kvalificēta darbaspēka izmantošana.

5.2. Produkta specifika:

Šā produkta īpašības ir mīkstā konsistence, mīklas blīvums un viengabalainība, kā arī tās viegli zeltaini baltā krāsa. Produkta “Ricciarelli di Siena” specifiku nodrošina dažas tradicionālās ražošanas metodes, un tās ir šādas:

— raudzēšana un cepšana krāsnī;

— mīklas graudainums;

— īpašais mīkstums, pateicoties mīklas pārstrādei un olbaltuma izmantošanai.

“Ricciarelli di Siena” atšķiras no citiem līdzīgiem produktiem ar to, ka tiem nepievieno kartupeļu miltus vai kartupeļu cieti, kas pazeminātu produkta kvalitāti. Mīkla ir baltā krāsā tikai tāpēc, ka tās sastāvā ir cukurs.

5.3. Saikne starp ģeogrāfisko apgabalu un produkta kvalitāti vai īpašībām (ACVN) vai produkta īpašo kvalitāti, reputāciju vai citām īpašībām (AĢIN):

Produkta “Ricciarelli di Siena” neapšaubāmās reputācijas pamatā ir tas, ka Ziemassvētku laikā tie ir tipiski, neaizstājami saldumi. Svarīgos tekstos par gastronomiju, kā arī saskaņā ar ēšanas tradīcijām apliecināts, ka Sjēnas pilsētiņas iedzīvotāji nevar iedomāties Ziemassvētkus bez “Ricciarelli di Siena”. Laikam ritot, tos sākuši lietot arī citos gada periodos, jo īpaši to veicinājuši tūristi no visām pasaules malām, un tas, savukārt, ir vairojis eksportu, vienlaikus mazinot produkta saikni ar reliģiskajām tradīcijām un svarīgiem dzīves notikumiem. “Ricciarelli di Siena” pārstrādi veica klosteros vai aptiekās, kas bija vienīgās vietas, kur varēja iegūt garšvielas un aromātvielas, bez kurām nav iedomājama produktu sagatavošana un uzglabāšana. Kā apliecinājums šai tradīcijai vēl šodien ir apskatāmas vecās aptiekas Sjēnas vecpilsētas centrā, kurās griestu fresku gleznojumos atrodami uzraksti zelta krāsā attiecībā uz Ricciarelli, Panfroti un citiem tipiskiem saldumiem, kurus sagatavoja šajās aptiekās. Sjēnas rakstnieks un lugu autors Parige vienā no savām novelēm stāsta par Sjēnas iedzīvotāju, Ricciardetto della Gherardesca (no kura vārda arī radies saldumu nosaukums “Ricciarello”), kas, atgriežoties no Krusta kariem, atveda dažus arābu saldumus, kuriem bija noapaļota forma (līdzīgi kā sultāna čībām). Pirmā konkrētā atsauce uz terminu Ricciarello ir minēta garā Toskānas saldumu sarakstā, ko publicēja “Ditirambo di S.B. in onore del Caffè e dello Zucchero”, kas 1814. gadā iespiests Livorno. Tajā atrodams ieraksts “della lupa i Ricciarelli”, kas ir atsauce uz izcelsmi Sjēnā, to apzīmējot ar pilsētas simbolu – vilku (“lupo” itāļu valodā nozīmē vilks).

1891. gadā tika publicēts pirmais vietējās tradicionālās gastronomijas recepšu izdevums “La scienza in cucina e l’arte di mangiar bene” (“Zinātne virtuvē un ēšanas māksla”), kura autors ir bijis Pellegrino Artusi. Receptes Nr. 629 nosaukums, kura veltīta minētā produkta pagatavošanai, ir “Ricciarelli di Siena”. Receptē minētās sastāvdaļas joprojām izmanto arī mūsdienās, proti, “smalkais baltais cukurs, saldās un rūgtās mandeles, olbaltumi, apelsīna aromāts un apelsīna miziņa”.

Atsauce uz specifikācijas publikāciju:

Valdība ir uzsākusi valsts iebildumu procedūru, AĢIN “Ricciarelli di Siena” atzīšanas pieteikumu 2005. gada 29. jūnijā publicējot Itālijas Republikas oficiālā vēstneša (Gazzetta Ufficiale della Repubblica Italiana) 149. numurā.

Ražošanas specifikācijas konsolidētā versija ir pieejama

— tīmekļa vietnē: http://www.politicheagricole.it/DocumentiPubblicazioni/Search_Documenti_Elenco.htm?txtTipoDocumento=Disciplinare%20in%20esame%20UE&txtDocArgomento=Prodotti%20di%20Qualit%E0>Prodotti%20Dop,%20Igp%20e%20Stg vai